ตลาดหุ้นยังอยู่ในภาวะ Risk on ยังไม่ได้เผชิญกับปัจจัยลบ แต่ Valuation ตึงตัว แนะหุ้น Laggard อย่าง DCC (Upside 20% พร้อมเงินปันผล 6%)
16 มีนาคม 2564

ตลาดหุ้นยังอยู่ในภาวะ Risk on ยังไม่ได้เผชิญกับปัจจัยลบ แต่ Valuation ตึงตัว แนะหุ้น Laggard อย่าง DCC (Upside 20% พร้อมเงินปันผล 6%)   

1-2 วันนี้คาดสินทรัพย์ทั่วโลกส่วนใหญ่แกว่งในกรอบแคบรอดูทิศทางของอัตราผลตอบแทนพันธบัตรและทิศทางค่าเงินดอลลาร์ ซึ่งคาดว่าจะปรับตัวตามทิศทางผลการประชุม FOMC และการแถลงของประธานเฟดในระหว่างวันที่ 16-17มี.ค.นี้ เบื้องต้นตลาดและเราคาดว่าคงดอกเบี้ยนโยบายและคงวงเงินการเข้าซื้อสินทรัพย์ แต่ปัจจัยที่สำคัญไปมากกว่านั้นคือค่าเฉลี่ยของ Dotplot ซึ่งส่วนใหญ่ยังคงเดิม กล่าวคือคงดอกเบี้ยนโยบายถึงปี 2023 (ต้องใช้จำนวนเสียงมากกว่า 5เสียงเพื่อเปลี่ยนค่าเฉลี่ยจากปี 2023) ในขณะที่นักวิเคราะห์ส่วนใหญ่คาดว่า Powell มีโอกาสเลือกที่จะปล่อยให้อัตราผลตอบแทนพันธบัตรรัฐบาลปรับขึ้นตามกลไลตลาดมากกว่าที่จะออกมาตรการควบคุมในการประชุมครั้งนี้ (สำหรับความกังวลเรื่องการที่ FED อาจเตรียมออกมาตรการเพื่อมาสกัดการปรับขึ้นของ Curve ความชันของพันธบัตรระยะยาวอย่าง Operation twist หรือแม้งกระทั้ง Yield Curve Control เบื้องต้นตลาดคาดว่า 66% จะยังไม่ดำเนินนโยบายใดๆในการประชุมครั้งนี้) พร้อมคงวงเงินการเข้าซื้อพันธบัตรในระดับ 1.2แสนล้านเหรียญต่อเดือน  

ในขณะที่นักวิเคราะห์เห็นว่า Tapering จะเกิดขั้นในช่วง 1Q22, 4Q21 อีกทั้งคาดว่าจะเห็นการปรับประมาณการเศรษฐกิจสหรัฐภายหลังมาตรการกระตุ้นเศรษฐกิจ 1.9ล้านล้านเหรียญสหรัฐพึ่งผ่านสภา ซึ่งคาดว่าวงเงินกว่า 1.9ล้านล้านเหรียญสหรัฐจะถูกทยอยใช้ภายใน 3Q21 เบื้องต้นนักเศรษฐศาสตร์ปรับเป้าการเติบโตปีนีขึ้นจาก 4.2% เป็น 5.8%  

สำหรับเรื่องการเร่งตัวขึ้นของเงินเฟ้อ เราจะให้น้ำหนักต่อภาพดังกล่าวในช่วง 2Q21 เป็นต้นไปมากกว่าปัจจุบัน ซึ่งนอกเหนือจากเม็ดเงินที่จะเข้ามาอย่างมีนัยยะแล้ว จะเผชิญกับ Base effect ที่ต่ำในช่วงเวลาเดียวกันของปีที่ผ่านมา ฉะนั้นเราคาดว่าตัวเลขที่รายงานออกมาในช่วง 2Q-3Q21 จะสร้างแรงกดดันระยะสั้นมากขึ้น  

สำหรับกลยุทธ์การลงทุนเราคาดว่าหาก Powell เลือกที่จะพูดในลักษณะที่ว่าการปรับขึ้นของ bond yield เป็นผลจากเศรษฐกิจที่ฟื้นตัวเร็ว ในขณะที่อัตราการว่างงานจะใช้เวลาก่อนเข้าสู่จุดสมดุลคาดว่าสินทรัพย์แรกที่ปรับตัวคือดอลลาร์ในทิศทางที่แข็งค่าขึ้น ในขณะที่ Real bond yield จะค่อยๆติดลบลดลงซึ่งส่งผลเชิงลบต่อการลงทุนในตลาดหุ้นฝั่งเกิดใหม่ 

มุมมองตลาดหุ้น/ กลยุทธ์การลงทุน ตลาดหุ้นยังอยู่ในภาวะ Risk on ยังไม่ได้เผชิญกับปัจจัยลบ แต่ Valuation ตึงตัว วันนี้ประเมินกรอบการแกว่งตัว SET ที่1,560-1,570จุด 

หุ้นแนะนำ DCC (พื้นฐาน 3.00 บาท) เราคาดว่า DCC จะมีกำไรที่เติบโตขึ้น 5% ในปี 2564 และทรงตัวในปี 2565 โดยมีปัจจัยขับเคลื่อนดังนี้ 1) อุปสงค์สำหรับกระเบื้องเซรามิคและวัสดุก่อสร้างที่สะสมมาตั้งแต่เกิดการแพร่ระบาดของไวรัสโควิด-19 ระลอกใหม่ในปลายปี 2563 ถึงไตรมาส 1/2564 2) ราคาขายเฉลี่ยที่สูงขึ้นสำหรับกระเบื้องเซรามิคขนาดใหญ่ ที่ตลาดมีความต้องการมากขึ้น ซึ่งเป็นกลุ่มที่มี GPM สูงกว่ากระเบื้องเซรามิคขนาดเล็ก 3) รายได้ภาคเกษตรที่แข็งแกร่ง รายงานตัวเลขเศรษฐกิจ วันอังคาร ติดตาม ตัวเลข German ZEW Economic Sentiment เดือน มี.ค. คาด +3.9% MoM เป็น 74 จุด ตัวเลขยอดค้าปลีกของสหรัฐฯ เดือน ก.พ. คาด -0.6% MoM ดัชนีราคาสินค้านำเข้าของสหรัฐฯ เดือน ก.พ. คาด +1.2% MoM และตัวเลขผลผลิตภาคอุตสาหกรรมของสหรัฐฯ เดือน ก.พ. คาด +0.2% MoM วันพุธ ติดตาม การลงมติร่างแก้รธน.วาระ 3 ของไทย ดัชนี CPI ของยูโรโซนเดือน ก.พ. คาด +0.2% MoM และ +0.9% YoY ตามลำดับ ยอดอนุญาตก่อสร้างของสหรัฐฯ เดือน ก.พ. คาด -7% MoM เป็น 1.75 ล้านยูนิต ยอดสร้างบ้านใหม่เดือน ก.พ. คาด -1% MoM เป็น 1.58 ล้านยูนิต ปริมาณน้ำมันดิบคงคลังรายสัปดาห์ของสหรัฐฯ คาด +8.16 แสนบาร์เรล และการประชุม FOMC ของสหรัฐฯ  วันพฤหัสฯ ติดตาม ตัวเลขยอดผลิต และยอดขายรถยนต์ของไทยเดือน ก.พ. ตัวเลขการขอรับสวัสดิการว่างงานรายสัปดาห์ของสหรัฐฯ คาด +7.05 แสนตำแหน่ง และตัวเลข Philadelphia Fed Manufacturing Index คาดทรงตัว MoM ที่23.1 จุด วันศุกร์ ติดตาม การประชุมธนาคารกลางญี่ปุ่น